cyanic-selkie/wikianc huggingface dataset:
কম্পিউটার বিজ্ঞান
রোবটবিজ্ঞান
রোবট বা কম্পিউটার নিয়ন্ত্রিত যন্ত্রসমূহ নকশায়ন ও উৎপাদন সংক্রান্ত বিদ্যা হল রোবটবিজ্ঞান। খেলনা রোবট কিংবা কারখানায় ব্যবহৃত স্বয়ংক্রিয় পণ্য নির্মাণ ব্যবস্থা - এ সবই রোবটবিজ্ঞানের আওতাভুক্ত। রোবট বানানোর অন্যতম উদ্দেশ্য মানুষকে পুনরাবৃত্তিমূলক, বিপজ্জনক ও কঠোর পরিশ্রমের কাজ থেকে রেহাই দেওয়া এবং যেসব কাজে দ্রুতি, নির্ভুলতা ও পরিচ্ছন্নতা জরুরি, সেগুলো রোবটকে দিয়ে করিয়ে নেওয়া। রোবটবিজ্ঞানীরা রোবটের ভৌত বিশিষ্ট্য নির্ধারণ, রোবটের কাজের পরিবেশের প্রতিমান (মডেল) বানানো, রোবটের কর্মপন্থা নির্ধারণ, রোবটের যান্ত্রিক কর্মকৌশলের দক্ষতা বৃদ্ধি, রোবটের আচরণ ও মানুষের নিরাপত্তা, ইত্যাদি নিয়ে গবেষণা করেন। তারা রোবট নিয়ন্ত্রক প্রোগ্রাম লেখেন, এই প্রোগ্রাম কীভাবে সরল করা যায় তার চেষ্টা করেন এবং সেন্সরের ব্যবহারের মাধ্যমে নিয়ন্ত্রক প্রোগ্রামের কাছে ফিডব্যাক প্রদানের ব্যবস্থা করেন। তারা রোবটদেরকে দিয়ে কীভাবে মানুষের মত কোন কিছু সুচারুভাবে সম্পাদন করা ও পরিবেশের সাথে মানিয়ে চলার ক্ষমতা অনুকরণ করানো যায়, তা নিয়েও গবেষণা করেন, এবং কৃত্রিম বুদ্ধিমত্তা শাখার বিজ্ঞানীদের সাথে এ নিয়ে মিলিতভাবে কাজ করেন।
কম্পিউটার গ্রাফিক্‌স
ভৌত এবং কাল্পনিক বস্তু ও তাদের গতি দ্বিমাত্রিক পর্দা বা ত্রিমাত্রিক হলোগ্রামে কম্পিউটারের মাধ্যমে প্রদর্শনের গবেষণাকে কম্পিউটার গ্রাফিক্‌স বলা হয়। কীভাবে দক্ষভাবে স্বয়ংক্রিয় উপায়ে বস্তুসমূহের ছবি তৈরি করা যায়, কীভাবে বাস্তব সময়ে (real time) জটিল বস্তুসমূহের চলন পর্দায় দেখানো যায়, কীভাবে তথ্যসেটসমূহ প্রদর্শন করা যায় যাতে মানুষের বুঝতে সুবিধা হয়, কীভাবে এমন ছদ্মায়ন তৈরি করা যায় যাকে বাস্তব থেকে আলাদা করতে কষ্ট করতে হয়, ইত্যাদি এই শাখার আলোচ্য বিষয়।
কম্পিউটার গ্রাফিক্‌স গণিতের পরিগণনামূলক জ্যামিতি শাখার প্রভূত সহায়তা নিয়ে থাকে। প্রদর্শন পর্দায় কীভাবে বস্তুসমূহের অভিক্ষেপ ফেলা যায়, অভিক্ষেপ থেকে লুকানো রেখাগুলি কী করে সরানো যায়, কীভাবে মসৃণতা, ছায়া, প্রতিফলন ও স্বচ্ছতা সৃষ্টি করা যায়, ইত্যাদি সংক্রান্ত নতুন নতুন অ্যালগোরিদম এ শাখায় উদ্ভাবন করার চেষ্টা করা হয়। জটিল প্রাকৃতিক দৃশ্যাবলীর অনুকরণ করার জন্য বিশৃঙ্খলা তত্ত্বের সাহায্য নেয়া হয়। পর্দায় আলোর রঙের ব্যাপারে রঙ তত্ত্বের সাহায্য নেয়া হয়। নমুনা তত্ত্ব ব্যবহার করে অবাঞ্ছিত কোলাহল দূর করে পরিচ্ছন্ন ছবি তৈরি করা হয়। এছাড়া রৈখিক বীজগণিত, পদার্থবিজ্ঞান, গাণিতিক বিশ্লেষণ, অরৈখিক ব্যবস্থা, এ সবই কম্পিউটার গ্রাফিক্‌সে কাজে আসে।
মনিটরের পর্দায় ছবি বা বর্ণ-সাংখ্যিক ক্যারেক্টার (Alphanumeric) দুই-ই প্রদর্শিত হতে পারে। কম্পিউটারের মেমরিতে যেকোন ছবি সাধারণত দুইভাবে সংরক্ষিত হতে পারে: র‌্যাস্টার গ্রাফিক্‌স ও ভেক্টর গ্রাফিক্‌স। র‌্যাস্টার গ্রাফিক্‌সে যেকোন ছবি অনেকগুলি বিন্দুসমষ্টির একটি মেট্রিক্স হিসেবে গণ্য করা হয়। প্রতিটি বিন্দুর রঙ, উজ্জ্বলতা ও অন্যান্য তথ্য মেমরিতে এক বা একাধিক বিট আকারে রক্ষিত থাকে। একেকটি ছবির জন্য এভাবে যে বিপুল সংখ্যক মেমরির প্রয়োজন হয়, তা দক্ষভাবে ব্যবহারের জন্য কম্পিউটার গ্রাফিক্‌সের বিশেষায়িত প্রোগ্রামগুলিতে বিশেষ ধরনের অ্যালগোরিদম ব্যবহার করা হয়। ভেক্টর গ্রাফিক্‌সে একটি ছবি অনেকগুলি রেখার সমষ্টি হিসেবে পরিগণিত হয়। প্রতিটি রেখা-সংক্রান্ত তথ্য মেমরিতে রক্ষিত থাকে। ৯০-এর দশক থেকে কম্পিউটার মনিটরে র‌্যাস্টার প্রযুক্তিই ব্যবহৃত হয়। এমনকি ভেক্টর প্রযুক্তিতে তৈরি ছবিও র‌্যাস্টারে পরিণত করে নেয়া হয়। র‌্যাস্টার পদ্ধতির সীমাবদ্ধতা হল এতে কোনাকুনি রেখাগুলি কাছ থেকে খাঁজ-কাটা দেখায়।
কম্পিউটার গ্রাফিক্‌সের ব্যবহার সবচেয়ে বেশি পরিলক্ষিত হয় বিনোদন শিল্পে। স্পেশাল ইফেক্ট, কম্পিউটার অ্যানিমেশন, ছদ্মায়ন, ইত্যাদি কম্পিউটার বিজ্ঞানের এই শাখার অবদান। কম্পিউটার গ্রাফিক্‌সের গবেষণা বেশ কিছু গ্রাফিক্‌স মান বা স্ট্যান্ডার্ডের জন্ম দিয়েছে যেমন GKS, PHIGS, VDI, ইত্যাদি। এছাড়াও রয়েছে মান প্রিন্টার ভাষা যেমন- পোস্টস্ক্রিপ্ট। ওয়েব পেজে অপ্রকৃত বাস্তবতা র জন্য মান ভাষা VRML সৃষ্টি করা হয়েছে। চিকিৎসকদের সাহায্য করার জন্য তৈরি করা হয়েছে ত্রিমাত্রিক ভিজুয়ালাইজার।
পরিগণনা বিজ্ঞান
কম্পিউটার বিজ্ঞানের আদি যুগ থেকেই বৈজ্ঞানিক কম্পিউটিং-এর বিভিন্ন কলাকৌশল এবং পরিগণনামূলক পদ্ধতিসমূহ কম্পিউটার বিজ্ঞানের গবেষণার একটি বড় অংশ। সময়ের সাথে কম্পিউটারসমূহের সমস্যা সমাধানের ক্ষমতা বৃদ্ধি পাওয়ার সাথে সাথে এই ক্ষেত্রটির গুরুত্ব ও প্রসার দুই-ই বৃদ্ধি পেয়েছে। বর্তমানে বৈজ্ঞানিক কম্পিউটিং একটি আলাদা শাস্ত্র হিসেবে স্বীকৃত হলেও কম্পিউটার বিজ্ঞানের সাথে এর সম্পর্ক অত্যন্ত নিবিড়। পরিগণনামূলক বিজ্ঞানে আগ্রহী কম্পিউটার বিজ্ঞানীরা বিভিন্ন গুরুত্বপূর্ণ ধারণা ও কলাকৌশল নিয়ে অধ্যয়ন করেন, যাদের মধ্যে রয়েছে সাংখ্যিক উপস্থাপনের যথার্থতা, ত্রুটি বিশ্লেষণ, সাংখ্যিক কলাকৌশল, সমান্তরাল স্থাপত্য ও অ্যালগোরিদমসমূহ, প্রতিমানির্মাণ ও ছদ্মায়ন, এবং বৈজ্ঞানিক দৃশ্যায়ন (ভিজুয়ালাইজেশন)। তারা এই জ্ঞান বিভিন্ন ব্যবহারিক ক্ষেত্র যেমন - আণবিক গতিবিজ্ঞান, প্রবাহী বলবিজ্ঞান, জ্যোতিষ্কসমূহের বলবিজ্ঞান, অর্থনৈতিক পূর্বাভাস, অপটিমাইজেশন সমস্যা, পদার্থের গাঠনিক বিশ্লেষণ, জীবতথ্যবিদ্যা, পরিগণনামূলক জীববিজ্ঞান, ভূতাত্ত্বিক প্রতিমানির্মাণ, কম্পিউটারায়িত টমোগ্রাফি, ইত্যাদি নানা ক্ষেত্রে প্রয়োগ করার সুযোগ পান। পরিগণনামূলক বিজ্ঞানে অধীত বিষয়গুলির মধ্যে আছে:
হাউজান মাহমুদ
হাউজান মাহমুদ (জন্ম ১৯৭৩) একজন কুর্দি নারীবাদী লেখক এবং যুদ্ধবিরোধী কর্মী। তিনি দক্ষিণ কুর্দিস্তানে জন্মগ্রহণ করেছেন। ২০০৩ সালের মার্চে লন্ডনে যুদ্ধবিরোধী সমাবেশে তিনি একজন বক্তা ছিলেন। কুর্দি নারীবাদী লেখক এবং কর্মীদের জন্য তিনি একটি মঞ্চের সহ-প্রতিষ্ঠা করেছেন, যেটির নাম 'কালচার প্রজেক্ট' বা সংস্কৃতি প্রকল্প। হাউজান কুর্দিস্তানে জন্মগ্রহণ করলেও বর্তমানে লন্ডনে থাকেন এবং কাজ করেন। তিনি ইরাকের নারী স্বাধীনতার সংগঠনের যুক্তরাজ্য প্রতিনিধি।হাউজান কুর্দি এবং ইরাকি নারীর অধিকার এবং নারীবাদ সম্পর্কে আন্তর্জাতিকভাবে লেখেন এবং বক্তৃতা দেন।
জীবনী
ইরাকি স্বৈরশাসক সাদ্দাম হুসাইনের শাসনকালে মাহমুদ বড় হয়ে উঠেছেন, এবং তাঁর প্রথম স্মৃতিই হল ১৯৮০-৮৮ সালের ইরাক–ইরান যুদ্ধ। তিনি বলেছেন "আমার জন্মের দিন থেকে এই মুহূর্ত পর্যন্ত, আমি যা দেখেছি তা হল যুদ্ধ, ইরাকে একটি অবিরাম চলতে থাকা যুদ্ধ"। তিনি নারীবাদী সাহিত্য পড়া শুরু করেছিলেন, এগুলির প্রভাব পরবর্তীকালে তাঁর জীবনে দেখা গিয়েছিল। বিশেষ করে সম্মান রক্ষার উদ্দেশ্যে হত্যা বা 'অনার কিলিং', মহিলা যৌনাঙ্গ বিকৃতি এবং জোরপূর্বক বিবাহের মত পুরুষতান্ত্রিক সহিংসতার বিরুদ্ধে তাঁর সক্রিয়তা অনুপ্রাণিত হয়েছিল।
মাহমুদ এসওএএস থেকে জেন্ডার বিদ্যায় স্নাতকোত্তর করেছেন। তিনি ইরাকের নারী স্বাধীনতা সংগঠনের প্রতিনিধি হিসেবেও কাজ করেছেন। তিনি ২০১৬ সালের এমা হামফ্রে স্মৃতি পুরস্কার বিজয়ী।
মাহমুদ ইরাক ও কুর্দিস্তানে শরিয়ত আইনের বিরুদ্ধে নারীদের অধিকার রক্ষায় অনেক আন্তর্জাতিক প্রচারাভিযানের নেতৃত্ব দিয়েছেন। তিনি বর্তমানে আন্তর্জাতিকভাবে অনেক প্রচারাভিযানের নেতৃত্ব দেন, যার মধ্যে রয়েছে ইরাকের নারীদের ধর্ষণ ও অপহরণের বিরুদ্ধে অভিযান সংগঠন। তিনি মূলত নারী এবং সাধারণভাবে লিঙ্গ ভিত্তিক সহিংসতা সম্পর্কে আন্তর্জাতিকভাবে লেখেন এবং বক্তৃতা দেন। তাঁর প্রবন্ধগুলি দ্য গার্ডিয়ান, দ্য ইন্ডিপেন্ডেন্ট, দ্য ট্রিবিউন, দ্য নিউ স্টেটসম্যান, হাফিংটন পোস্ট এবং অন্যান্য নানা পত্রিকায় প্রকাশিত হয়েছে। তিনি ইরাক, কুর্দিস্তান এবং মধ্যপ্রাচ্যে নারীদের অবস্থা নিয়ে অনেক প্রবন্ধ লিখেছেন, যা বহু ভাষায় অনূদিত এবং প্রকাশিত হয়েছে। তিনি কুর্দিস্তানের বিভিন্ন অঞ্চলের মহিলাদের আত্মজীবনীমূলক লেখা কুর্দি উইমেন"স স্টোরিজ ("কুর্দি মহিলাদের গল্প") নামক একটি সংকলনের সম্পাদক। সংস্কৃতি প্রকল্পের মাধ্যমে এই সমস্ত ঘটনাগুলিগুলি সংগ্রহ করতে তাঁর দুই বছর সময় লেগে গিয়েছিল। এই সংকলনে বিশ থেকে সত্তর বছর বয়সী মহিলাদের আত্মজীবনী স্থান পেয়েছে, যাঁদের মধ্যে আছেন ল্যাঞ্জা খাওয়ের মত কর্মী।
ভারতের সাধারণ নির্বাচন, ১৯৫১-৫২
স্বাধীন হওয়ার পর প্রথম লোকসভার জন্য সাধারণ নির্বাচন স্বাধীন ভারতে ২৫শে অক্টোবর ১৯৫১ ও ২১শে ফেব্রুয়ারি ১৯৫২ সালের মধ্যে অনুষ্ঠিত হয়েছিল। ভারতীয় জাতীয় কংগ্রেস নির্বাচনে ৪৮৯টি আসনের মধ্যে ৩৬৪টি আসন লাভ করে সরকার গঠণ করেছিল। এর মাধ্যমে ভারতের বহুল প্রাচীন এই দলটি মোট ভোটের ৪৫% পেতে সক্ষম হয়েছিল। প্রতিবেদনে সমগ্র দেশব্যপী ৪৪.৮৭% ভোটার অংশগ্রহণ করেছিল। পণ্ডিত জওহরলাল নেহ্‌রু দেশের প্রথম নির্বাচিত প্রধানমন্ত্রী মনোনীত হয়েছিলেন; তার দল ৪৪.৯৯% (৪৭,৬৬৫,৮৭৫) ভোট পেয়েছিল। মোট ভোটারের মধ্যে ৪৫.৭% ভোট গৃহীত হয়েছিল। নির্বাচনের প্রথম ভোট গৃহীত হয়েছিল হিমাচল প্রদেশের তাহশিলে ২৫শে অক্টোবর ১৯৫১ সালে। এই নির্বাচনে পদার্থবিজ্ঞানী মেঘনাদ সাহা উত্তর-পশ্চিম লোকসভা কেন্দ্র (বর্তমানে কলকাতা উত্তর লোকসভা কেন্দ্র) থেকে স্বতন্ত্র প্রার্থী হিসেবে নির্বাচিত সাংসদ হন। তিনিই স্বাধীন ভারতের প্রথম বিজ্ঞানী যিনি রাজনীতিতে যোগদান করেন।
জেমস অ্যান্ডারসন
জেমস মাইকেল "জিমি" অ্যান্ডারসন, ওবিই (James Michael "Jimmy" Anderson; জন্ম: ৩০ জুলাই, ১৯৮২) ল্যাঙ্কাশায়ারের বার্নলে এলাকায় জন্মগ্রহণকারী ইংরেজ ক্রিকেটার। ২০১৫ সালের এপ্রিল মাস থেকে তিনি টেস্ট ক্রিকেটে ইংল্যান্ডের সর্বোচ্চ সংখ্যক উইকেট সংগ্রাহক। তিনি প্রথম ইংরেজ বোলার হিসেবে টেস্ট ক্রিকেটে ৪০০, ৫০০ ও ৬০০ উইকেটে সংগ্রহের মাইলফলক স্পর্শ করেন। টেস্ট ক্রিকেটে ৬০০ উইকেটধারী অ্যান্ডারসন টেস্ট ক্রিকেটে পেস বোলারদের মধ্যে সর্বোচ্চ উইকেট সংগ্রাহক এবং সবমিলিয়ে ৪র্থ সর্বোচ্চ সংখ্যক উইকেট সংগ্রাহক।
ডানহাতি পেস বোলার অ্যান্ডারসন ২০০২/০৩ মৌসুমে আন্তর্জাতিক পরিমণ্ডলে খেলা শুরু করেন। এখন পর্যন্ত তিনি দেড় শতাধিক টেস্ট এবং দুইশতের কাছাকাছি একদিনের আন্তর্জাতিক ক্রিকেটে ইংল্যান্ড দলের প্রতিনিধিত্ব করেছেন। ইনজুরির কারণে তার খেলোয়াড়ী জীবনের শুরুতে ২০০৬ সালের অধিকাংশ সময় তিনি মাঠের বাইরে ছিলেন, কিন্তু এর পর থেকে তিনি ইংল্যান্ডের টেস্ট দলের ওপেনিং বোলার হিসেবে গুরুত্বপূর্ণ ভূমিকা পালন করেন। এছাড়া তিনি ইংল্যান্ডের একদিনের আন্তর্জাতিক ক্রিকেটেও নিয়মিত ওপেনার ছিলেন, কিন্তু ২০১৫ বিশ্বকাপের পর থেকে তিনি এই ঘরানার খেলায় আর অংশগ্রহণ করেননি।
খেলোয়াড়ী জীবন
থাম্ব|বাম|২০০৫ সালে অ্যান্ডারসন ঠিক বিশ বছর বয়সে তার আন্তর্জাতিক ক্রিকেটাঙ্গনে তার অভিষেক ঘটে। ২০০২-০৩ মৌসুমে অস্ট্রেলিয়া সফরে ইংল্যান্ড দলে অ্যান্ডারসন অন্তর্ভুক্ত হন। একদিনের আন্তর্জাতিকে অভিষেকের সময় তিনি পাঁচজন জ্যেষ্ঠ খেলোয়াড়ের একজন ছিলেন। ২০০৩ সালের বিশ্বকাপ ক্রিকেটে অংশগ্রহণের মাধ্যমে তিনি তার উজ্জ্বল উপস্থিতি তুলে ধরেন। পরের বছরের গ্রীষ্মে জিম্বাবুয়ে দলের বিপক্ষে লর্ড’স ক্রিকেট গ্রাউন্ডে অভিষেক ঘটে তার। সপ্তদশ ইংরেজ ক্রিকেটার হিসেবে অভিষেকেই তিনি ইনিংসে পাঁচ উইকেট লাভ করেছিলেন। আগস্ট, ২০০৩ সালে অনুষ্ঠিত দক্ষিণ আফ্রিকার বিরুদ্ধে অনুষ্ঠিত টেস্ট সিরিজে তিনি ইংল্যান্ডের সোনার ছেলে হিসেবে আবির্ভূত হন। ঐ সিরিজে ইংল্যান্ড পিছিয়ে থেকেও ২-২ ব্যবধানে ড্র করে। অ্যান্ডারসন পাঁচ টেস্টের সিরিজে ৩৯.৮৬ গড়ে ১৫ উইকেট লাভ করেছিলেন। এরপর জুনে অনুষ্ঠিত একদিনের আন্তর্জাতিক ক্রিকেট প্রতিযোগিতায় পাকিস্তানের বিপক্ষে ওভালে হ্যাট্রিক করেন। প্রথম ইংরেজ হিসেবে তার শিকার ছিলেন আব্দুল রাজ্জাক, শোয়েব আখতার এবং মোহাম্মদ সামি।
পিঠের আঘাতজনিত কারণে ২০০৬ সালের অধিকাংশ সময়ই মাঠের বাইরে ছিলেন। এরপর তিনি ইংল্যান্ডের টেস্ট দলে নিয়মিত হন। একদিনের আন্তর্জাতিকে নিয়মিত বোলার হিসেবেও দলে রয়েছেন তিনি।
১৩ এপ্রিল, ২০১৫ তারিখে ওয়েস্ট ইন্ডিজ সফরে এন্টিগুয়ার স্যার ভিভিয়ান রিচার্ডস স্টেডিয়ামে অনুষ্ঠিত ১ম টেস্টে ত্রয়োদশ ইংরেজ ক্রিকেটার হিসেবে শততম টেস্টে অংশগ্রহণ করেন। দ্বিতীয় ইনিংসে দীনেশ রামদিনকে আউট করে তিনি ইয়ান বোথামের গড়া ৩৮৩ উইকেটের রেকর্ড অতিক্রম করেন। এরফলে তিনি ইংল্যান্ডের সর্বোচ্চ উইকেট সংগ্রহকারীর ভূমিকায় অবতীর্ণ হন। এ টেস্টটি ড্রয়ে পরিণত হয়েছিল।
২০১৭ সালের সেপ্টেম্বর মাসে ওয়েস্ট ইন্ডিজের বিপক্ষে লর্ডস টেস্টে ক্রেগ ব্রাথওয়েটকে আউট করার মাধ্যমে তিনি প্রথম ইংলিশ বোলার হিসাবে ৫০০তম উইকেট লাভ করেন। পরবর্তীতে ২০১৮ সালে ভারতের বিপক্ষে মোহাম্মদ শামিকে আউট করে তিনি তার টেস্ট ক্যারিয়ারের ৫৬৪ তম উইকেট লাভ করেন। যার মাধ্যমে তিনি গ্লেন ম্যাকগ্রাকে টপকে সর্বাধিক উইকেট পাওয়া পেস বোলারে পরিনত হন।
কীর্তিগাঁথা
মে, ২০১৩ সালে অনুষ্ঠিত ৪র্থ ইংরেজ বোলার হিসেবে ১ম টেস্টের দ্বিতীয় দিনে সফরকারী নিউজিল্যান্ডের পিটার ফুলটনকে আউট করে জেমস অ্যান্ডারসন তিনশত উইকেট লাভ করেন। বর্তমানে (১০.০৫.২০২০) তিনি আইসিসি কর্তৃক প্রণীত টেস্ট বোলার র‌্যাঙ্কিং প্রথায় ৭৭৫ পয়েন্ট নিয়ে ৮ম স্থানে অবস্থান করছেন।
ফেব্রুয়ারি, ২০১৩ সালে নিউজিল্যান্ড সফরে অনুষ্ঠিত ১ম একদিনের আন্তর্জাতিকে ইংল্যান্ড দল হেরে গেলেও বিজে ওয়াটলিংয়ের উইকেট লাভ করে বিরল কীর্তিগাঁথা গড়েন। এরফলে তিনি ইয়ান বোথামকে পাশ কাটিয়ে ইংল্যান্ডের ইতিহাসে সর্বোচ্চ উইকেট শিকারী হন।
মে, ২০১৬ সালে সফরকারী শ্রীলঙ্কার বিপক্ষে অনবদ্য ক্রীড়াশৈলী প্রদর্শন করেন। লিডসের মাঠে প্রথমবারের মতো পাঁচ-উইকেট লাভ করেন। খেলায় তার সংগৃহীত ১০/৪৫ শ্রীলঙ্কার বিপক্ষে যে-কোন ইংরেজ বোলারের মধ্যে সর্বোত্তম। ২য় টেস্টে নিজস্ব ৪৫০তম টেস্ট উইকেট পান।
একাইনোডার্মাটা
thumbnail|কোরাল প্রাচীরের গায়ে আটকে থাকা ক্রিনয়েড একাইনোডার্মাটা প্রাণিজগতের অন্যতম একটি প্রধান পর্ব। একাইনোডার্মাটা পর্বের অন্তর্ভুক্ত প্রাণিদের কে একাইনোডার্ম বলে। গ্রিক শব্দ Echinos অর্থ Spine তথা কাঁটা এবং Derma অর্থ skin তথা ত্বক থেকে একাইনোডার্মাটা শব্দটি এসেছে।আবার,ল্যাটিন শব্দ echinatus অর্থ spinous তথা কাঁটাময়,গ্রিক derma অর্থ skin তথা ত্বক এবং ata অর্থ to bear তথা বহন করা থেকে একাইনোডারমাটা শব্দটি এসেছে। এজন্য এদের সাধারণ নাম কন্টকত্বকী বা কাঁটাযুক্ত ত্বক বহনকারী।এদের প্রজাতি ৭,৫৫০ টি এবং বাংলাদেশে এদের প্রজাতি সংখ্যা ৪৯ টি।
শ্রেণীবিন্যাস
thumbnail|একাইনোডার্মাটা পর্বের প্রাণী ব্রিটল স্টার
শ্রেণী: ক্রিনয়ডিয়া (Crinoidea)
গ্রিক শব্দ Crinon অর্থ Lily তথা কুমুদ/লিলি ফুল এবং Eidos অর্থ Form তথা আকৃতি থেকে ক্রিনয়ডিয়া (Crinoidea) শব্দটি এসছে। লিলি ফুলের আকৃতির গোলাকার দেহ বাটির ন্যায় দেহবৃতি (Calyx) গঠন করে যা থেকে সঞ্চালনশীল শাখান্বিত পিনিউল (Pinnules) বিশিষ্ট বাহু সৃষ্টি হয়। মৌখিক তলে (Oral surface) মুখ ও পায়ু অবস্থিত। এ তলেই সিলিয়া বিশিষ্ট (Ciliated) এ্যাম্বুলাক্রাল খাদ (Ambulacral groov) বর্তমান।  নালিকা পদে (Tube feet) চোষক (Sucker) ও ম্যাড্রেপোরাইট (Madereporite) অনুপস্থিত তবে কাটা (Spine) বর্তমান।  এরা সমুদ্রের লিলি নামে পরিচিত। উদাহরণ: Antedon bifida (সমুদ্র পদ্ম)
শ্রেণী: এস্টেরয়ডিয়া (Asteroidea)
গ্রিক শব্দ Aster অর্থ Star তথা তারা এবং Eidos অর্থ Form তথা আকৃতি থেকে এস্টেরয়ডিয়া (Asteroidea) শব্দটি এসছে। মৌখিক-বিমৌখিকভাবে (Oral-aborally) চাপা পঞ্চপার্শীয় দেহের কেন্দ্রে কেন্দ্রীয় চাকতি (Central disk) অবস্থিত এবং এ চাকতি থেকে বর্ধিত বাহুগুলো সুস্পষ্টভাবে চিহ্নিত নয়। পঞ্চবাহুর প্রতিটির অঙ্কীয় দিকে অ্যাম্বুল্যাক্রাল খাদ (Ambulacral groove) উন্মুক্ত এবং এ খাদের উভয় পাশে দুই/চার সারিতে চোষকযুক্ত নালিকাপদগুলো (Tube feet) অবস্থিত। এরা মুক্ত সাঁতারু এবং ধীরগতিতে হামাগুড়ি (Creeping) দিয়ে চলা প্রাণী। এরা তারামাছ (Starfish) বা সমুদ্র তারা (Sea star) নামে পরিচিত। উদাহরণ: Asterias vulgaris (সমুদ্র তারা)
শ্রেণী:ওফিউরয়ডিয়া(Ophiuroidea)
thumbnail|সমুদ্র শসা গ্রিক শব্দ Ophis অর্থ Snake তথা সাপ, Oura অর্থ Tail তথা লেজ এবং Eidos অর্থ Form তথা আকৃতি থেকে ওফিউরয়ডিয়া(Ophiuroidea) শব্দটি এসছে। মৌখিক-বিমৌখিকভাবে (Oral-aborally) চাপা পঞ্চপার্শীয় (Pentamerous) দেহের কেন্দ্রে অবস্থিত কেন্দ্রীয় চাকতি (central disk) এবং এ চাকতি থেকে বর্ধিত বাহুগুলো সুস্পষ্ট এবং সুচিহ্নিত। চাবুকের মত ও সঞ্চালনশীল পঞ্চবাহুর প্রতিটির অঙ্কীয় দিকের উভয় পাশে দুই/চার সারিতে চোষকবিহীন নালিকাপদগুলো (Tube feet) অবস্থিত। অনেক প্রাণীতে অ্যাম্বুল্যাক্রাল খাদ (Ambulacral groove) অনুপস্থিত। যাদের উপস্থিত তাদের ক্ষেত্রে তা ওসিকল (Ossicles) দ্বারা আবৃত। পাকস্থলী (Stomach) থলি (Sack) আকৃতির এবং পায়ু (Anus) অনুপস্থিত। উদাহরণ: Ophiura ciliaris (সর্পতারা)
শ্রেণী:একাইনয়ডিয়া (Echinoidea)
গ্রিক শব্দ Echinos অর্থ Hedgehog এবং Eidos অর্থ Form তথা আকৃতি থেকে একাইনয়ডিয়া (Echinoidea) শব্দটি এসছে। দ্বিপার্শ্বীয় প্রতিসম দেহ বাহুবিহীন এবং আকৃতিতে গোলাকার, ডিম্বাকার, চাকতিকার বা হৃদপিণ্ডাকার। দেহ চুনজাতীয় পদার্থে নির্মিত খোলকে আবৃত যার উপরের স্তরে সঞ্চালনশীল কণ্টক উপস্থিত। অ্যাম্বুল্যাক্রাল খাদ (Ambulacral groove) ওসিকল (Ossicles) দ্বারা আবৃত এবং নালীকাপদ (Tube feet) চোষক বিশিষ্ট। দাঁতসহ এরিস্টটলের লন্ঠন (Aristotle’s lantern) নামক চর্বণ অঙ্গ (Chewing apparatus) বর্তমান। গোনাডের (Gonad) সংখ্যা পাঁচ অথবা পাঁচের কম। এরা সমুদ্র আর্চিন ও ডলার (Sea urchins and dollars) নামে পরিচিত। উদাহরণ: Echinus esculentus (সাগর অর্চিন)
শ্রেণী: হলোথুরয়ডিয়া (Holothuroidea)
গ্রিক শব্দ Holothurion অর্থ Sea cucumber তথা সমুদ্র শসা এবং Eidos অর্থ Form তথা আকৃতি থেকে হলোথুরয়ডিয়া (Holothuroidea) শব্দটি এসছে। নলাকার দেহ মৌখিক (Oral) ও বিমৌখিক (Aboral) অক্ষ (Axis) বরাবর লম্বা এবং দ্বিপার্শ্বীয় প্রতিসম। দেহপ্রাচীর নরম, চামড়ার মত এবং কাঁটাবিহীন। সম্মুখস্থ মুখ ছিদ্রের চারপাশের কর্ষিকায় (Tentacle) চক্রাকারে সজ্জিত থাকে। নালীকাপদ চোষক বিশিষ্ট। অবসারণীতে একজোড়া শ্বসন-বৃক্ষ (Respiratory tree) উন্মুক্ত হয়। এরা সমুদ্র শসা নামে পরিচিত। উদাহরণ: Cucumaria planci (কুকুমারিয়া)
আসহাব উদ্দীন আহমদ
আসহাব উদ্দীন আহমদ (১৯১৪ - ১৯৯৪) একজন বাংলাদেশী লেখক, সম্পাদক, রাজনীতিবিদ ও দক্ষ সংগঠক। তিনি যুক্তফ্রন্টের প্রাদেশিক পরিষদ সদস্য এবং একজন কমিউনিস্ট ছিলেন। চট্টগ্রাম সিটি কলেজ, সাধনপুর পল্লী উন্নয়ন উচ্চ বিদ্যালয়, বাঁশখালী ডিগ্রি কলেজসহ বেশ কিছু শিক্ষা প্রতিষ্ঠানের অন্যতম প্রতিষ্ঠাতা ছিলেন। তিনি বাংলা ও ইংরেজি ভাষায় মোট ২৭টি গ্রন্থ রচনা করেন। সাহিত্যে অবদানের জন্য তিনি ২০০৫ সালে মরণোত্তর বাংলাদেশ সরকার কর্তৃক প্রদত্ত সর্বোচ্চ সম্মান একুশে পদক-এ ভূষিত হন।
প্রাথমিক জীবন ও শিক্ষা
আসহাব উদ্দীন ১৯১৪ সালে তৎকালীন ব্রিটিশ ভারতের (বর্তমান বাংলাদেশ) চট্টগ্রাম জেলার বাঁশখালী উপজেলার সাধনপুর গ্রামের সচ্ছল এক কৃষক পরিবারে জন্মগ্রহণ করেন। তার বাবা মুনশী সফর আলী চৌধুরী ও মা নাসিমা খাতুন। তিনি ১৯৩২ সালে বাণীগ্রাম-সাধনপুর উচ্চ বিদ্যালয় থেকে ম্যাট্রিক পাস করেন। পরে চট্টগ্রাম কলেজ থেকে ১৯৩৪ সালে ইন্টারমিডিয়েট পাস করেন। ১৯৩৬ সালে কোলকাতা বিশ্ববিদ্যালয়ের অধীনে চট্টগ্রাম কলেজ থেকে বিএ পাস করার পর ১৯৩৯ সালে ঢাকা বিশ্ববিদ্যালয় থেকে ইংরেজি ভাষা ও সাহিত্যে এমএ পাস করেন।
কর্মজীবন
শিক্ষকতা দিয়ে আসহাব উদ্দীন আহমদ কর্মজীবন শুরু করেন। তিনি প্রথমে চট্টগ্রাম কলেজ, পরে একে একে তৎকালীন ইসলামিয়া কলেজ (বর্তমান হাজী মুহম্মদ মুহসীন কলেজ), লাকসাম নবাব ফয়েজুন্নেসা কলেজ, ফেনী সরকারী কলেজ-এ ইংরেজি ভাষা ও সাহিত্য বিষয়ে অধ্যাপনা করেন। ১৯৫০ সালের মাঝামাঝি থেকে ১৯৫৩ সালের ডিসেম্বর পর্যন্ত কুমিল্লা ভিক্টোরিয়া কলেজ-এ ইংরেজি ভাষা ও সাহিত্য বিষয়ে অধ্যাপনা করেন। তিনি ছিলেন তৎকালীন বেসরকারি কলেজ শিক্ষক সমিতির মুখপত্র 'দি টিচার'-এর সম্পাদক।
রাজনৈতিক জীবন
১৯৫২ সালের ভাষা আন্দোলন-এর পর থেকে তিনি রাজনীতিতে সক্রিয় উঠেন এবং কলেজের অধ্যাপনা ছেড়ে দেন। মার্ক্সবাদে উদ্বুদ্ধ হয়ে যোগ দেন কৃষক-শ্রমিকদের পাশে। ১৯৫৪ সালে যুক্তফ্রন্টের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৫৭ সালে ন্যাশনাল আওয়ামী লীগের (ন্যাপ) সাধারণ সম্পাদক নির্বাচিত হন। বিপ্লবী রাজনীতির অনুসারী হওয়ায় তাকে পাকিস্তান আমলে এক বছর জেল খাটতে হয়। আইয়ুব খান ক্ষমতায় আসার পর তার রাজনীতি নিষিদ্ধ হয় এবং তার নামে হুলিয়া জারি হয়। ১৯৫৮ সাল থেকে ১৯৬৬ সাল পর্যন্ত আন্ডারগ্রাউন্ডে হুলিয়া মাথায় নিয়ে জীবন কাটাতে হয়। পাকিস্তান সরকার তাকে ধরে দেওয়ার জন্য পাঁচ হাজার টাকা পুরস্কার ঘোষণা করে। ১৯৬৬ সালে কমিউনিস্ট পার্টি দুই ভাগে ভাগ হয়ে গেলে তিনি পিকিংপন্থিদের সাথে ছিলেন এবং ১৯৬৭ সালে চট্টগ্রাম জেলার সভাপতি নির্বাচিত হন। বাংলাদেশ স্বাধীন হওয়ার পরও তিনি আত্মগোপনে ছিলেন। সেই সময়ে তিনি বিভিন্ন গ্রামে কৃষকদের বাড়িতে তাদের আশ্রয়ে আত্মগোপন করে কাটান। ১৯৮০ চীনা কমিউনিস্ট পার্টির আমন্ত্রণে গণচীন সফর ।এ বছরের শেষের দিকে সক্রিয় রাজনীতি হতে অবসর নেন।
সাহিত্যকর্ম
আসহাব উদ্দীনের লেখালেখির মূল উপাদান ছিল শোষণমুক্তি ও সমাজ পরিবর্তন। ১৯৪৯ সালে তার রচিত প্রথম বই বাদলের ধারা ঝরে ঝরঝর প্রকাশিত হয়। তিনি তার আমার সাহিত্য জীবন বইতে বলেছেন, "আমার লেখায় হাসি-ঠাট্টার ভেতর দিয়ে সামাজিক, অর্থনৈতিক বৈষম্য ও অবিচারকে তুলে ধরা হয়েছে এবং জনগণতান্ত্রিক সমাজতান্ত্রিক রাজনীতিকে প্রচার করা হয়েছে, জনপ্রিয় করা হয়েছে, প্রোপাগান্ডার আকারে নয়, সাহিত্য রূপে।"
শিক্ষা প্রতিষ্ঠান প্রতিষ্ঠা
আসহাব উদ্দীন চট্টগ্রাম সিটি কলেজ, সাধনপুর পল্লী উন্নয়ন উচ্চ বিদ্যালয়, বাঁশখালী ডিগ্রি কলেজ, পশ্চিম বাঁশখালী উচ্চ বিদ্যালয় এবং রত্নপুর উচ্চ বিদ্যালয় প্রতিষ্ঠা করেন।
মৃত্যু
আসহাব উদ্দীন আহমদ হৃদরোগে আক্রান্ত হয়ে ১৯৯৪ সালের ২৮ মে ঢাকার সোহরাওয়ার্দি হাসপাতালে মৃত্যুবরণ করেন। তাকে বাঁশখালী ডিগ্রী কলেজ প্রাঙ্গণে দাফন করা হয়।
যোদ্ধা: দ্য ওয়ারিয়র
যোদ্ধা: দ্য ওয়ারিয়র হচ্ছে রাজ চক্রবর্তী পরিচালিত এবং শ্রী ভেঙ্কটেশ ফিল্মস প্রযোজিত একটি বাংলা চলচ্চিত্র। এই চলচ্চিত্রটিতে অভিনয় করেছেন দেব, মিমি চক্রবর্তী প্রমুখ। এতে দেবের বিপরীতে প্রথমবারের মতো অভিনয় করছেন মিমি। ২০১৪ সালের ১৮ মার্চ থেকে এর দৃশ্যায়ণ শুরু হয়। এটি রাম চরণ, কাজল আগারওয়াল অভিনীত তেলুগু ব্লকবাস্টার চলচ্চিত্র মাগাধীরা-এর পুনঃনির্মাণ।
২০১৪ সালের ১৫ আগস্ট এই চলচ্চিত্রের ট্রেলার মুক্তি পায় এবং ২০১৪ সালের ১ অক্টোবর দুর্গাপূজার মহাসপ্তমীর দিন চলচ্চিত্রটি মুক্তিলাভ করে।
কাহিনি
ছবিতে একই সাথে দুটি জন্ম দেখানো হয়। ১০০ বছর আগের মৌর্যযুগের এক যুদ্ধের কাহিনির উপর ভিত্তি করে এই চলচ্চিত্রটির গল্প এগিয়েছে। এতে সেনাপতি রুদ্র (দেব) এবং রাজকুমারী দুর্গা (মিমি চক্রবর্তী)।
অভিনয়ে
সহ আরো অনেকে।
সংগীত
এই চলচ্চিত্রের সংগীত পরিচালনা করেছেন ইন্দ্রদীপ দাশগুপ্ত, স্যাভি গুপ্ত। গান লিখেছেন রিদ্ধি সেন, শ্রীজাত, প্রসেন প্রমুখ।
শুরু
এই চলচ্চিত্রের জন্য পশ্চিম মেদিনীপুর-এর চন্দ্রকোণা প্রয়াগ ফিল্ম সিটিতে একটি বিশাল সেট নির্মাণ করা হয়েছিল। এতে নানান ঐতিহাসিক বস্তু ব্যবহৃত হয়। তাই এই চলচ্চিত্র নিয়ে রাজ চক্রবর্তীকে প্রচুর কাজ করতে হয়েছে। এতে প্রচুর কম্পিউটার গ্রাফিক্স ব্যবহৃত হয়। দেব বলেছেন, "চাঁদের পাহাড়ের পর এটিই আমার সবচেয়ে বড় কাজ।" চলচ্চিত্রের জন্য দেবকে বিশেষভাবে নিজের শরীরকে নির্মাণ করতে হয়েছে। এতে প্রাচীনকালের অস্ত্রশস্ত্র-পোশাক দেখানো হয়। মিমিকে চলচ্চিত্রটির জন্য শুধুমাত্র সেদ্ধ মুরগী ও সেদ্ধ সবজি খেয়েই তাকে থাকতে হয়েছে।
দৃশ্যায়ণ
thumbnail|যোদ্ধা-দ্য ওয়ারিয়র-এ দেবের প্রথম দর্শন। ১৮ই মার্চ, ২০১৪ সালে শুরু হয় চলচ্চিত্রটির দৃশ্যায়ণের কাজ। প্রয়াগ ফিল্মসিটিতে নির্মিত বাংলা চলচ্চিত্রের এযাবৎকালের সবচেয়ে বড় সেটে ৪০ ডিগ্রী সেলসিয়াস তাপমাত্রায় এর দৃশ্যায়ণের কাজ চলে। কাহিনির প্রয়োজনে প্রায় ৭০০ সৈন্যকে তৈরি করা হয়। এছাড়া সেটের ঘোড়াশালে ঘোড়া এবং হাতিশালে হাতি ব্যবহৃত হয় শ্যুটিংয়ের জন্য। প্রায় ১০০ দিন ধরে দৃশ্যধারণ করা হয়।
মুম্বাইয়ের যেখানে "সারাটি দিন" গানের দৃশ্যায়ণ সম্পন্ন হয়, সেখানেই প্রখ্যাত চলচ্চিত্র যোধা-আকবর চলচ্চিত্রের দৃশ্যধারণের কাজ হয়েছিল।
কোরিওগ্রাফি
এই চলচ্চিত্রের কোরিওগ্রাফি করেছেন বলিউডের প্রখ্যাত কোরিওগ্রাফার আদিল সেখ। এর নাচের ধরন বেশ প্রশংসিত হয়।
২০২২ সিংহ চ্যাম্পিয়নশিপ সিরিজ
২০২২ সিংহ চ্যাম্পিয়নশিপ সিরিজ একটি আন্তর্জাতিক ক্রিকেট সিরিজ যেটি ২০২২ সালের জুলাই মাসে সিঙ্গাপুরে অনুষ্ঠিত হয়। সিরিজটিতে পাপুয়া নিউ গিনি পুরুষ ক্রিকেট দল স্বাগতিক সিঙ্গাপুরের বিপক্ষে তিনটি টোয়েন্টি২০ আন্তর্জাতিক (টি২০আই) ম্যাচ খেলে। এ সিরিজের আগে সিঙ্গাপুর দল মালয়েশিয়ার সঙ্গে ২০২২ স্ট্যান নাগাইয়া ট্রফিতে অংশ নেয়, যেখানে তারা পরাজিত হয়। সিরিজটি উভয় দলের জন্য ২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব বি টুর্নামেন্টের প্রস্তুতি হিসেবে গণ্য হয়। সিরিজটি ১–১ ব্যবধানে ড্র হয়।
সৌদি আরবের জাদুঘরের তালিকা
এটি সৌদি আরবের জাদুঘরের একটি তালিকা:
উইলিয়াম নরম্যান (ক্রিকেটার)
উইলিয়াম ব্রুস নরম্যান (৪ মার্চ ১৯৩২ – ২৫ নভেম্বর ২০০৯) ছিলেন একজন নিউজিল্যান্ডীয় ক্রিকেটার । ১৯৫৯ থেকে ১৯৬৩ সাল পর্যন্ত প্রথম-শ্রেণীর ক্রিকেটীয় জীবন চলমান ছিল। তিনি অকল্যান্ডের হয়ে প্রতিনিধিত্ব করেছেন। সমগ্র খেলোয়াড়ী জীবনে ২০টি প্রথম-শ্রেণীর ম্যাচে অংশগ্রহণ করেন।
তথ্যসূত্র
<references group="" responsive="1">
শ্রাবণ
শ্রাবণ বা শাওন বাংলা সনের চতুর্থ মাস এবং ভারতীয় রাষ্ট্রীয় শকাব্দের পঞ্চম মাস। বর্ষার সমাপ্তি।
নামের উৎস
নামটি এসেছে শ্রবণা নক্ষত্রে সূর্যের অবস্থান থেকে।
আলাস্কা এয়ারলাইন্স
আলাস্কা এয়ারলাইন্স একটি আমেরিকান এয়ারলাইন যা ওয়াশিংটনের সিয়াটল মহানগর এলাকায় অবস্থিত । এয়ারলাইনটি ১৯৩২ সালে ম্যাকগী এয়ারওয়েজের হিসাবে প্রতিষ্ঠিত হয়েছিল, অ্যাংকারিজ, আলাস্কা থেকে বিমান পরিচালনার মাধ্যমে । আর আজ, আলাস্কা এয়ারলাইন্স মার্কিন যুক্তরাষ্ট্র সংলগ্ন, আলাস্কা, হাওয়াই, কানাডা, কোস্টারিকা ও মেক্সিকোতে অবস্থিত শতাধিক গন্তব্যে বিমান পরিচালনা করে থাকে ।
এয়ারলাইন্সটি তার সহযোগী এয়ারলাইন হরাইজন এয়ারের সথে একটি প্রধান এয়ারলাইন হিসেবে প্রতিষ্ঠিত, যারা প্রত্যেকে আলাস্কা বিমান গ্রুপের অংশ । এয়ারলাইনটি জে ডি পাওয়ার অ্যান্ড অ্যাসোসিয়েটস দ্বারা পরপর আট বছর সর্বোচ্চ গ্রাহক সন্তুষ্টি প্রাপ্তির জন্য ঐতিহ্যগত এয়ারলাইন্সে স্থান লাভ করেছে ।
গঠন এবং শুরুর বছরগুলো
এয়ারলাইন্সটি গোড়ার দিকে ছিল ম্যাকগী এয়ারওয়েজ, যা ১৯৩২ সালে লিনিয়াস "ম্যাক" ম্যাকগী দ্বারা শুরু হয়েছিল । এয়ারলাইনটির উদ্বোধনী ফ্লাইট একটি স্টিন্সন সিঙ্গল এনজিনওয়ালা এয়ারক্রাফট (তিনজন যাত্রী বহনযোগ্য বিমান)দ্বারা অ্যাংকারেজ এবং ব্রিস্টল বে মধ্যে পরিচালিত হয় । ঐ সময়টিতে, কোন নিয়মিত ফ্লাইট ছিল না; যখন যাত্রী বা মালামাল বহনের প্রয়োজন হতো, তখনই কেবল ফ্লাইট পরিচালনা করা হতো ।
জেট ইঞ্জিন সার্ভিস
১৯৬১ সালে, অন্যান্য প্রতিযোগীরা আলাস্কা বিমানের চলাচল রুটে জেট ইঞ্জিন চালিত এয়ারক্রাফট চালনা শুরু করে । এই প্রতিযোগিতার মোকাবেলায়, উইলিস আলাস্কা এবং সংলগ্ন মার্কিন যুক্তরাষ্ট্রের মধ্য রুটে ব্যবহারের জন্য বিমান প্রস্তুতকারক কনভেয়ার এর সাথে একটি কনভেয়ার ৮৮০ জেটলাইনার কেনার জন্য আলোচনা শুরু করে । কোম্পানিটি ঐ বছরেই তাদের নতুন জেট বিমান চালু করে ।
কর্মী
২০১৪ এর নভেম্বর এর হিসেব অনুসারে আলাস্কা এয়ারলাইন্সের ১২,৯৯৮ জন কর্মচারী রয়েছে । আলাস্কা এর পাইলট গ্রুপ প্রায় ১,৫৫০ জন পাইলট নিয়ে গঠিত যারা এয়ার লাইন পাইলটস এসোসিয়েশন, ইন্টারন্যাশনাল এর প্রতিনিধিত্ব করে থাকে এবং এর প্রায় ৩,৪০০ জন ফ্লাইট অ্যাটেনডেন্ট রয়েছে যারা এসোসিয়েশন অব ফ্লাইট অ্যাটেনডেন্টস এর প্রতিনিধিত্ব করে থাকে ।
গন্তব্যস্থলসমূহ
আলাস্কা এয়ারলাইন্স এর বিমানসমূহ যুক্তরাষ্ট্র, কানাডা, কোস্টারিকা এবং মেক্সিকোতে অবস্থিত ৯২ টিরও বেশি শহরে চলাচল থাকে ।
পরিচালিত বিমানসমূহ
হরাইজন এয়ার পরিচালিত বম্বারডিয়ার কিউ৪০০এস এবং স্কাই ওয়েস্ট পরিচালিত বম্বারডিয়ার সিআরজে৭০০এস এবং এমব্রায়ার১৭৫এস ছাড়াও আলাস্কা এয়ারলাইন্সের বিমানবহরে সকল বোয়িং ৭৩৭ বিমান রয়েছে ।
ভ্রমণাবস্থায় ক্যাটারিং(খাবার)
প্রশংসনীয় খাবার বা হালকা স্ন্যাকস প্রথম শ্রেণীর কেবিনের যাত্রীদের জন্য পরিবেশিত হয় । ২০০৬ সালে এয়ারলাইনটি বাই অন বোর্ড খাবার প্রোগ্রাম, যা নর্দার্ন (উত্তরের) বাইট হিসাবে পরিচিত, চালু করে, সব আন্তর্মহাদেশীয় ফ্লাইট সহ অধিকাংশ ফ্লাইটের ক্ষেত্রে আড়াই ঘণ্টা পরপর । এছাড়া বিমানে পিকনিক প্যাক প্রদানের ব্যবস্থা রয়েছে ।
ভ্রমণাবস্থায় বিনোদন
সাধারনভাবে এয়ার ফ্রান্সের যাত্রীদের আনন্দদায়ক ভ্রমণের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে । এছাড়াও বিভিন্ন ধরনের ম্যাগাজিনসহ যাত্রীদের ভ্রমনটি উপভোগ্য করে তোলার লক্ষ্যে বিভিন্ন বিনোদনের ব্যবস্থা রাখা হয় । এছাড়াও এয়ারলাইন্সের বিভিন্ন বিমানে যাত্রীদের ইন্টারনেট ব্যবহারের জন্য ওয়াই-ফাই সুবিধা চালু রয়েছ । ২০১৫ সালে আলাস্কা এয়ারলাইন্স ভ্রমণাবস্থায় বিনোদন এর জন্য ডিগইপ্লেয়ার এর পরির্বতে ট্যাবলেট পিসি ব্যবহারের মাধ্যমে আলাস্কা বিয়ন্ড™ এর সঙ্গে যাত্রীদের পরিচিত করে । প্রায় সবগুলো ওয়াই-ফাই সুবিধা সংবলিত এয়ারক্রাফটে যাত্রীদের জন্য এসকল ট্যাবলেট পিসি ব্যবহারের সুবিধা রয়েছে ।
নরোত্তম দাস
নরোত্তম দাস ঠাকুর (আনুমানিক ১৪৬৬ খ্রিষ্টাব্দ; মৃত্যু ১৫৩১ খ্রিষ্টাব্দ) (এছাড়াও ঠাকুর মহাশয় নামে পরিচিত) ছিলেন একজন গৌড়ীয় বৈষ্ণব সন্ত, যিনি ওড়িশা ও ভারতের বঙ্গে বৈষ্ণব ভক্তি প্রচার করেছিলেন।
তিনি ছিলেন রাজা কৃষ্ণানন্দ দত্ত ও নারায়ণী দেবীর পুত্র, এবং মুঘল সাম্রাজ্যের (বর্তমান বাংলাদেশ) রাজশাহী জেলার গোপালপুর পরগনায় বেড়ে ওঠেন। ১৫৩১ বঙ্গাব্দ মাঘী পূর্ণিমা তিথিতে বর্তমানে খেতুরি ধাম জন্মগ্রহণ করেন। তাঁর পিতা বিশাল ভূসম্পত্তিরর মালিক ছিলেন, কিন্তু পিতার এই বিশাল সম্পত্তির প্রতি তাঁর বিন্দু মাত্র লোভ ছিল না। তাঁর পিতা জাতে কায়স্থ ছিলেন, সে হিসেবে তিনি কায়স্থের সন্তান ছিলেন। মাত্র ১৬ বছর বয়সে পিতার এই অগাধ সম্পত্তি ত্যাগ করে চলে যান বৃন্দাবনে। তাঁর পিতার ইচ্ছা ছিল নরোত্তম সংসারী হয়ে জীবন যাপন করবে, কিন্তু সংসারে প্রতি তাঁর বিন্দুমাত্র টান ছিল না।
কিংবদন্তি
প্রেম বিলাস (নিত্যানন্দ প্রভু রচিত) গৃন্থে উল্লেখ অাছে,নরোত্তম দাস দীক্ষা লাভ করার জন্য লোকনাথ গোস্বামীর নিকট উপস্হিত হন এবং দীক্ষালাভ করার জন্য প্রার্থনা জানান,কিন্তু লোকনাথ গোস্বামী তাকে নিরাশ করেন এবং বলেন অামি শিষ্য করবোনা এই বলে প্রতিজ্ঞাবদ্ধ। গুরুর এই বাণী শুনে নরোত্তম হতাশা হয়ে পড়লে কিন্তু হাল ছাড়লেন না। নরোত্তম ভাবলেন যে কোন উপায়ে হোক তাকে দীক্ষা লাভ করতে হবে। প্রতিদিন প্রাতকালে লোকনাথ গোস্বামী মলত্যাগ করতেন,কিন্তু পরের দিন সকালে তার কোন অস্তিত্ব খুঁজে পাওয়া যেতনা,তার মনে প্রশ্নের উদয় হল,কে তার এই বিষ্ঠা পরিষ্কার করে,যে আমার এই বিষ্ঠা পরিষ্কার করে সে অবশ্যই আমার পরম ভক্ত,তাকে অবলোকন করতে হবে। একদিন প্রাতকালে তিনি বিষ্ঠা ত্যাগ করে আসলেন এবং নজরে রাখলেন কার পদাচারন এখানে পড়ে,দেখলেন সে কেউ নয় নরোত্তম। লোকনাথ তাকে বুকে টেনে নিলেন এবং বললেন তুই আমার পরম ভক্ত হওয়ার যোগ্য এই বলে তিনি নরোত্তমকে শিষ্য করে নিলেন। এই ধরাধামে লোকনাথ গোস্বামীর একজনই শিষ্য ছিলেন।
লেজার দ্বারা দূরচালিত বোমা
থাম্ব|প্রশিক্ষণ অনুশীলনের সময় একটি জিবিইউ -৪৪ এটি একটি ছোট নৌকাকে আঘাত করার কিছুক্ষণ আগে|325x325পিক্সেল লেজার দ্বারা দূরচালিত বোমা (ইংরেজিতে "লেজার-গাইডেড বম" বা সংক্ষেপে "এলজিবি") হল এক ধরনের দূরচালিত বোমা যা একটি সাধারণ বোমার চেয়েও বেশি নির্ভুলতার সাথে একটি নির্দিষ্ট লক্ষ্য স্থির করে অর্ধ-স্বয়ংক্রিয় লেজার দূরনিয়ন্ত্রণ ব্যবহার করে। ভিয়েতনাম যুদ্ধের সময় মার্কিন যুক্তরাষ্ট্র এরকম প্রথম বোমাটি উদ্ভাবন করেছিল, লেজার দ্বারা দূরচালিত বোমাগুলি সলিড পয়েন্ট টার্গেটগুলিতে যথার্থভাবে আক্রমণ করে দ্রুত তাদের মান প্রমাণ করে। এই অস্ত্রগুলি সাধারণত ইনফ্রারেড বর্ণালীতে লেজার দ্বারা মনোনীত লক্ষ্যগুলি অনুসরণ করতে অন বোর্ড বোর্ড ইলেক্ট্রনিক্স ব্যবহার করে এবং লক্ষ্যটিকে সঠিকভাবে আঘাত করতে তাদের গ্লাইড পাথ সামঞ্জস্য করে। যেহেতু অস্ত্রটি কোনও হালকা স্বাক্ষরটিকে সন্ধান করছে, এটি কোনও বস্তু নয়, তাই লক্ষ্যটিকে পৃথক উৎস থেকে উদ্ভাসিত করতে হবে, হয় স্থলবাহিনী দ্বারা, আক্রমণকারী বিমানের একটি রাডার দ্বারা, বা একটি পৃথক সমর্থন বিমান দ্বারা। ভিয়েতনামে ফেলে রাখা ২৮,০০০ লেজার গাইডেড বোমা থেকে প্রাপ্ত তথ্য থেকে দেখা গেছে যে লেজারটি বিমানের অন্য বিমানের পিছনের সিটের পাশের উইন্ডোটি বের করে দেওয়া সত্ত্বেও লেজার-গাইডেড বোমাগুলি প্রায় ৫০% সময় সরাসরি হিট করেছিল। নিরস্ত্র বোমাগুলির মিশনের জন্য যথাযথ হার ছিল মাত্র ৫.৫%, যা সাধারণত বড় বড় সংখ্যক যুদ্ধযন্ত্রকে অন্তর্ভুক্ত করে। এই নাটকীয়ভাবে উচ্চতর নির্ভুলতার কারণে, লেজার-গাইডেড অস্ত্রগুলি কম বিস্ফোরক বহন করতে পারে এবং নিরস্ত্র কামানের তুলনায় কম জামানত ক্ষতি করতে পারে। এখন, লেজার-গাইডেড বোমা হ'ল বিশ্বের বিমান বাহিনী দ্বারা ব্যবহৃত সবচেয়ে সাধারণ এবং বিস্তৃত গাইডেড বোমা।
বিকাশ
লেজার-নিয়ন্ত্রিত অস্ত্রগুলো ১৯৬০ এর দশকের গোড়ার দিকে প্রথমে যুক্তরাজ্য এবং মার্কিন যুক্তরাষ্ট্রে বিকশিত হয়েছিল। মার্কিন যুক্তরাষ্ট্রের বিমান বাহিনী ১৯৬৪ সালে অস্ত্রটির জন্য প্রথম উন্নয়ন চুক্তি করে যার ফলে প্যাভওয়ে সিরিজের বিকাশ ঘটে। এই অস্ত্রটি ১৯৬৮ সালের ভিয়েতনাম যুদ্ধে কার্যকরভাবে ব্যবহৃত হয়েছিল।
মূলত প্রকল্পটি টেক্সাস ইন্সট্রুমেন্টস দ্বারা বিকাশমান বিমান ক্ষেপণাস্ত্র সন্ধানকারীদের পৃষ্ঠ হিসাবে শুরু হয়েছিল। টিআইয়ের নির্বাহী গ্লেন ই. পেনস্টেন বিমান বাহিনীর কাছে নতুন প্রযুক্তি বিক্রির চেষ্টা করেছিলেন, তখন কর্নেল জো ডেভিস জুনিয়র জিজ্ঞাসাবাদ করেছিলেন যে মার্কিন বিমানগুলি ভিয়েতনামে বোমা ফেলার যথাযথতার সাথে যে সমস্যাগুলি মোকাবেলা করছে তার সমাধানের জন্য এটি স্থল আক্রমণ ব্যবস্থা হিসাবে ব্যবহার করা যেতে পারে কিনা। কর্নেল ডেভিস ইতোমধ্যে মার্টিন মেরিয়েটা দ্বারা নির্মিত সেনাবাহিনীর নতুন লেজার টার্গেট ডিজাইনেটারের একটি পরীক্ষার সাক্ষী হয়েছিলেন, তবে কোনও সিস্টেমের ব্যবহার করতে কোনও সন্ধানীর অস্তিত্ব ছিল না। ডেভিস ইতিমধ্যে একটি এফ-৪ ফ্যান্টমের পিছনের সিট থেকে পরীক্ষা করেছিলেন এবং প্রমাণ করেছিলেন যে চলন্ত বিমান থেকে বস্তুগুলিকে সঠিকভাবে লক্ষ্য করা সম্ভব ছিল। তার মক টেস্টিং সঠিক প্রমাণিত হয়েছিল এবং সরাসরি সন্ধানকারীদের সাথে আরও পরীক্ষার সময় সন্ধানকারীর যথার্থতাটিকে ১৪৮ ফুট থেকে ১০ টি লক্ষের মধ্যে নিখুঁতভাবে আঘাত করতে মাত্র ৬ টি প্রচেষ্টা প্রয়োজন হয়েছিল, এটি ডিজাইনের প্রয়োজনীয়তাগুলিকে ব্যাপকভাবে ছাড়িয়ে গেছে। ১৯৬৭ সালে মার্কিন যুক্তরাষ্ট্রের বিমান বাহিনী দ্বারা এটি কমিশন করা হয়েছিল এবং ১৯৬৮ সালে সফলভাবে একটি যুদ্ধ মূল্যায়ন সম্পন্ন করে। সিস্টেমটি ভিয়েতনামে প্রেরণ করা হয়েছিল এবং এটি দুর্দান্ত পারফর্ম করেছিল। এফ-৪ ফ্যান্টমে দ্বিতীয় প্রজন্মের যুদ্ধ বোম্বারের বোমা হামলাকারীর পিছনের সিটে অস্ত্র সিস্টেম সিস্টেম অফিসার (ডাব্লুএসও) ট্র্যাকিং পোডগুলির অস্তিত্ব ছাড়াই বোমাগুলির গাইড করার জন্য একটি হাত-ধরে থাকা এয়ারবর্ন লেজার ডিজাইনার ব্যবহার করেছিলেন, তবে এলজিবিগুলির অর্ধেকটি এখনও তাদের লক্ষ্যবস্তুতে আঘাত করে সত্ত্বেও লক্ষ্যের উপর লেজার ধরে রাখা অস্ত্রটির একটি সহজাত অসুবিধা। এলজিবি অবহেলিত অস্ত্রের তুলনায় নির্ভুলতার চেয়ে অনেক বেশি উচ্চতর অফার সরবরাহ করেছিল, তবে ব্যয়, জটিলতা এবং এজিএম -১২ বুলআপের মতো দূরচালিত এয়ার-টু-গ্রাউন্ড মিসাইলের সীমাবদ্ধতা ছাড়াই। এলজিবি সেতুর মতো কঠিন স্থির লক্ষ্যগুলির বিরুদ্ধে বিশেষভাবে কার্যকর প্রমাণিত হয়েছিল, যার আগে ধ্বংস করার জন্য "বোবা" অর্ডিন্যান্সের প্রচুর ব্যবহার ছিল।
এটা বলা হয় যে ১৯৭২-৭৩ সময়এ প্যাভওয়ের ব্যবহার ৪৮%, হ্যানয় এবং হাইফোং সঙ্গে আনগাইডেড বোমার শুধুমাত্র ৫.৫% শতাংশে নেমে আসে। কয়েক বছর আগে একই এলাকায় উপর নেমে তুলনায় সরাসরি হিট এর তালিকায়। মাধ্যাকর্ষণ বোমার পক্ষে ৪৪৭ ফুট বিপরীতে গড় প্যাওওয়ে তার লক্ষ্যমাত্রার ২৩ ফুটের মধ্যে অবতরণ করেছে।  যথাযথভাবে লাফিয়ে আসাটি প্রাথমিকভাবে লেজার গাইডেন্সিনেশন দ্বারা আনা হয়েছিল এবং এর আগে আক্রমণাত্মক আক্রমণগুলি বহিষ্কার করেছিল এমন লক্ষ্যের উদ্দেশ্যগুলি বহন করা সম্ভব হয়েছিল।
সর্বাধিক নাটকীয় উদাহরণ হানয় থেকে ৭০ মাইল দক্ষিণে থানহ হোয়া ব্রিজ, এটি লোহিত নদীর ওপারে একটি গুরুত্বপূর্ণ ক্রসিং পয়েন্ট। ১৯৬৫ সালে, মার্কিন বিমান চালকরা এর বিরুদ্ধে ৮৭১ টি উড়োজাহাজ চালিয়েছিলেন, কমিশন থেকে সরিয়ে না রেখেই ১১ টি বিমান হারিয়েছিলেন। ১৯৭২ সালে "ড্রাগনের জাবা" ব্রিজটি প্যাভওয়ে বোমা দিয়ে আক্রমণ করা হয়েছিল, এবং ১৪ টি জেটগুলি আগের ৮৭১-তে না করায় সক্ষম হয়েছিল: স্প্যানটি ফেলে দেওয়া হয়েছিল, এবং উত্তর ভিয়েতনামের একটি সমালোচনামূলক ধমনীটি এইসময় কেটে যায়।
এই সাফল্যের পরিপ্রেক্ষিতে, অন্যান্য জাতিগুলি, বিশেষত সোভিয়েত ইউনিয়ন, ফ্রান্স এবং গ্রেট ব্রিটেন ১৯৬০ এর দশকের শেষভাগ এবং ১৯৭০ দশকের গোড়ার দিকে একই ধরনের অস্ত্রের বিকাশ শুরু করে, যুদ্ধের অভিজ্ঞতার ভিত্তিতে মার্কিন অস্ত্রগুলিকে পরিমার্জন করা হয়েছিল।
অক্টোবরে ২০১০ তে ডিআরডিওর একটি ল্যাব আইআরডিইর সহায়তায় ভারত তাদের প্রথম সুদর্শন লেজার-গাইডেড বোমাটি তৈরি করেছিল।
মার্কিন যুক্তরাষ্ট্রের বিমান বাহিনী এবং অন্যান্য বিমানবাহিনী এখন ব্যাক-আপ হিসাবে জিপিএসের গাইডেন্স দিয়ে তাদের এলজিবিগুলি আপগ্রেড করতে চাইছে। ইউএসএএফ এনহান্সড গাইডেড বোমা ইউনিট (প্যাভওয়ে পরিবারের অংশ) এর মতো এই অস্ত্রগুলি যথাযথ হামলার জন্য লেজারের পদবি ব্যবহার করে তবে ব্যাক-আপের জন্য জিপিএস রিসিভারের সাথে একটি নিবিড় ন্যাভিগেশন সিস্টেম থাকে, যাতে লক্ষ্য আলোকসজ্জা হারিয়ে যায় বা ভেঙে যায়, অস্ত্রটি মূল লক্ষ্যটির জিপিএস স্থানাঙ্কগুলিতে বাড়তে থাকবে।
রংপুর-২০
ইতিহাস
রংপুর-২০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
মস
মস, পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি মিয়ানওয়ালী তহসিলের অংশ হিসেবে কাজ করে থাকে এবং জেলার রাজধানী উত্তর থেকে প্রায় ৩২°৪৪'৪৯এন৭১°৩০'৫১ই দ্রাঘিমাংশে অবস্থিত। এটি সিন্ধু নদীর পূর্বদিকে অবস্থান করে গড়ে উঠেছে।
সেনুয়া ইউনিয়ন
সেনুয়া বাংলাদেশের ঠাকুরগাঁও জেলার অন্তর্গত ঠাকুরগাঁও সদর উপজেলার একটি ইউনিয়ন।
প্রতিষ্ঠাকাল
২০২০ খ্রিস্টাব্দের ৫ নভেম্বর ঠাকাুরগাঁও সদর উপজেলার ৪নং বড়গাঁও ইউনিয়নকে ভেঙ্গে ২২নং সেনুয়া ইউনিয়ন প্রতিষ্ঠা করা হয়।
প্রশাসনিক এলাকা
সেনুয়া ইউনিয়ন ঠাকুরগাঁও সদর উপজেলার ২২নং ইউনিয়ন পরিষদ। এ ইউনিয়নের প্রশাসনিক কার্যক্রম রুহিয়া থানার আওতাধীন। এটি জাতীয় সংসদের ৩নং নির্বাচনী এলাকা ঠাকুরগাঁও-১ এর অংশ।
মার্স ২০২০
মার্স ২০২০ নাসার মঙ্গল অন্বেষণ কার্যক্রমের একটি মঙ্গল রোভার অভিযান, যার মধ্যে রয়েছে পার্সিভিয়ারেন্স রোভার এবং ইনজেনুয়িটি হেলিকপ্টার ড্রোন। এটি ৩০ জুলাই ২০২০ সালে, ১১:৫০ ইউটিসি-তে উৎক্ষেপিত হয় এবং ১৮ ফেব্রুয়ারী ২০২১ সালে মঙ্গল গ্রহে জিজেরো গহ্বরের ভূমিতে অবতরণ করবে।
পার্সিভিয়ারেন্স মঙ্গল গ্রহের জ্যোতির্জীববিজ্ঞান সংক্রান্ত প্রাসঙ্গিক প্রাচীন পরিবেশটি তদন্ত করবে এবং এর অতীতের আবাসস্থলতা, অতীতে মঙ্গল গ্রহে জীবনের সম্ভাবনা ও প্রবেশযোগ্য ভূতাত্ত্বিক পদার্থের মধ্যে বায়োস্বাক্ষর সংরক্ষণের সম্ভাবনা সহ এর ভূ-পৃষ্ঠের ভূতাত্ত্বিক প্রক্রিয়া ও ইতিহাস অনুসন্ধান করবে। এটি তার রুট বরাবর নমুনা পাত্রে নমুনা জমা করবে সম্ভাব্য ভবিষ্যতের মঙ্গল নমুনা-প্রত্যাবর্তন অভিযান দ্বারা নমুনা পুনরুদ্ধারের জন্য।  ২০১২ সালের ৪ ডিসেম্বর সান ফ্রান্সিসকোয় মার্কিন জিওফিজিকাল ইউনিয়নের সভায় নাসা দ্বারা  মার্স ২০২০ অভিযানের ঘোষণা করা হয়। পার্সিভিয়ারেন্স রোভারের নকশাটি কিউরিওসিটি রোভার থেকে উদ্ভূত এবং ইতিমধ্যে ফ্যাব্রিকেটেড এবং পরীক্ষিত প্রচুর উপাদান ব্যবহার করবে, নতুন বৈজ্ঞানিক যন্ত্র এবং একটি কোর ড্রিল।
২০২০ সালের জুলাই মাসে মঙ্গল গ্রহে উৎক্ষেপণের সর্বানুকূল সময়কালে সংযুক্ত আরব আমিরাতের জাতীয় মহাকাশ সংস্থা প্রেরিত (হোপ অরবিটার) এবং চীনের প্রেরিত (থিয়েনওয়েন-১, একটি আবর্তক, অবতরক এবং পরিভ্রামক যানসহ) অভিযানগুলির সাথে তিনটি মহাকাশ অভিযানের মধ্যে তৃতীয়টি হল মার্স ২০২০।
উদ্দেশ্য
অভিযানটি প্রাচীন অতীতে মঙ্গল গ্রহে আবাসযোগ্য অবস্থার লক্ষণ সন্ধান করবে এবং অতীতের মাইক্রোবিয়াল (অনুজীবন) ও জলের প্রমাণ - বা জৈবিক স্বাক্ষরগুলিও অনুসন্ধান করবে। এটি ২০২০ সালের ৩০ জুলাই এ্যাটলাস ভি-৫৪১ দ্বারা উৎক্ষেপিত হয় এবং জেট প্রোপালশন ল্যাবরেটরি অভিযানটি পরিচালনা করে। অভিযানটি নাসার মঙ্গল অন্বেষণ কর্মসূচীর একটি অংশ।  বিজ্ঞান সংজ্ঞা দল প্রস্তাব করে যে রোভার রক কোর ও উপরিভাগের মাটির ৩১ টির মতো নমুনা সংগ্রহ এবং প্যাকেজ করবে, পরবর্তী অভিযানে নমুনাসমূহ নির্দিষ্ট বিশ্লেষণের জন্যের পৃথিবীতে প্রেরণ করা হবে। তারা ধারণাটি ২০১৫ সালে প্রসারিত করে, আরও বেশি নমুনা সংগ্রহ করা ও মঙ্গল গ্রহের উপরিভাগ জুড়ে ছোট ছোট ঢিবি বা ক্যাশে নলসমূহ বিতরণ করার পরিকল্পনা করে।
নাসা ২০১৩ সালের সেপ্টেম্বর মাস নমুনা সংগ্রহ ব্যবস্থা সহ প্রয়োজনীয় যন্ত্রপাতির প্রস্তাব ও উন্নয়নের জন্য গবেষকদের জন্য সুযোগের ঘোষণা ঘোষণা করে। অভিযানের জন্য বৈজ্ঞানিক যন্ত্রসমূহ এক বছর আগে নির্ধারিত বৈজ্ঞানিক উদ্দেশ্যসমূহের ভিত্তিতে একটি উন্মুক্ত প্রতিযোগিতার পরে ২০১৪ সালের জুলাইয়ে নির্বাচন করা হয়। পরিভ্রামক যানের যন্ত্রসমূহ দ্বারা বৈজ্ঞানিক পরিচালিত প্রত্যাবর্তিত নমুনার বিশদ বিশ্লেষণের জন্য প্রয়োজনীয় অনুষঙ্গ সরবরাহ করবে। বিজ্ঞান সংজ্ঞা দলের চেয়ারম্যান বলেন যে নাসার ধারণা করে না যে মঙ্গল গ্রহে জীবন কখনও ছিল না, তবে সাম্প্রতিক কিউরিওসিটি পরিভ্রামক যানের অনুসন্ধানে অতীতে মঙ্গল গ্রহের জীবনের অস্তিত্বের সম্ভাবনা লক্ষণ দেখা গিয়েছে বলে মনে হয়।
পার্সিভিয়ারেন্স পরিভ্রামক যান এমন কোনও স্থান অন্বেষণ করবে, যা অতীতে সম্ভবত বাসযোগ্য ছিল। এটি অতীত জীবনের লক্ষণসমূহ সন্ধান করবে, সর্বাধিক জোরালো শিলা মূল ও মাটির নমুনাসমূহ সহ একটি ফেরতযোগ্য ক্যাশে রাখবে এবং ভবিষ্যতে মঙ্গল গ্রহের মানব ও রোবোটিক অনুসন্ধানের জন্য প্রয়োজনীয় প্রযুক্তি প্রদর্শন করবে। মূল অভিযানটি নাসাকে তার দীর্ঘমেয়াদী মঙ্গল গ্রহের নমুনা-প্রত্যাবর্তন অভিযান ও মানব অভিযানের প্রচেষ্টার জন্য প্রস্তুত করতে সহায়তা করবে। পরিভ্রামক যান ভবিষ্যতের মানব অভিযানের নকশাকারীদের মঙ্গলের ধূলিকণা দ্বারা সৃষ্ট যে কোনও বিপদ বুঝতে সহায়তা করবে এবং মঙ্গলের বায়ুমণ্ডলীয় কার্বন ডাই অক্সাইড (সিও২) থেকে অল্প পরিমাণে খাঁটি অক্সিজেন (ও২) উৎপাদন করার জন্য প্রয়োজনীয় প্রযুক্তিটি পরীক্ষা করবে।
পার্সিভিয়ারেন্স পরিভ্রামক যান
পার্সিভিয়ারেন্সের নকশাটি তার পূর্বসূরী কিউরিওসিটি পরিভ্রামক যানের থেকে বিকশিত হয়। দুটি রোভার একই রকমের শারীরিক পরিকল্পনা, অবতরণ ব্যবস্থা, নিয়ন্ত্রিত গতিতে চলা (ক্রুজ) পর্যায় ও শক্তি ব্যবস্থা ভাগ করে নেয়, তবে পার্সিভিয়ারেন্সের জন্য নকশাটি বেশ কয়েকটি উপায়ে উন্নত করা হয়। প্রকৌশলীরা পরিভ্রামক যানের চাকাসমূহ কিউরিওসিটির চাকার চেয়ে আরও শক্তিশালী করার জন্য নকশা করেছিলেন, যা কিছুটা ক্ষতি সহ্য করেছিল। কিউরিওসিটির ৫০ সেন্টিমিটার (২০ ইঞ্চি) চাকার বিপরীতে পার্সিভিয়ারেন্সের ৫২.৫ সেন্টিমিটারের (২০.৭ ইঞ্চি) স্বল্প প্রস্থ ও বৃহত্তর ব্যাস সহ মোটা, আরও টেকসই অ্যালুমিনিয়াম চাকা রয়েছে। অ্যালুমিনিয়াম চাকাসমূহের ট্র্যাকশনের জন্য ক্লিট ও স্প্রিংইয়ের সমর্থনের জন্য বাঁকানো টাইটানিয়াম স্পোক দিয়ে আচ্ছাদিত।
মঙ্গল হেলিকপ্টার
ইনজেনুইটি একটি রোবোটিক হেলিকপ্টার, যা মঙ্গল গ্রহের অত্যন্ত পাতলা বায়ুমণ্ডলে রটারক্রাফট উড়ানের জন্য প্রয়োজনীয় প্রযুক্তিটি প্রদর্শন করবে। উড়োজাহাজটি পরিভ্রামক যানের ডেক থেকে মোতায়েন করা হবে এবং মিশনের প্রথম দিকে ৩০ দিনের পরীক্ষামূলক অভিযানের সময় পাঁচবার উড়বে বলে আশা করা হচ্ছে। প্রতিটি উড়ানে মাটি থেকে ৩ থেকে ৫ মিটার (১০ থেকে ১৬ ফুট) পর্যন্ত উচ্চতাতে ৯০ সেকেন্ডের বেশি সময় উড্ডয়ন করবে, তবে এটি প্রতিটি উড়ানে প্রায় ৫০ মিটার (১৬০ ফুট) দৈর্ঘ্যের সর্বোচ্চ দূরত্ব অতিক্রম করতে পারবে। এটি স্বায়ত্তশাসিত নিয়ন্ত্রণ ব্যবহার করবে এবং প্রতিটি অবতরণের পরে সরাসরি পার্সিভিয়ারেন্সের সাথে যোগাযোগ করবে।
রাজামাতি
রাজামাতি (নেপাল ভাষা: राजमति) ১৯৯৫ সালে নেপাল ভাষায় তৈরি একটি চলচ্চিত্র। সিলুতে নেপালি ভাষায় তৈরি এটিই প্রথম চলচ্চিত্র যা ১৯৮৭ সালে মুক্তি পায় ।
রাজামাতি  চলচ্চিত্রটি কাঠমুন্ডু তে রাজামাতি নামের একজন অভাগা নেওয়ার বালিকা সম্পর্কিত যিনি সিরিজভাবে ব্যর্থ সম্পর্কে  জড়িয়ে পড়েন । গল্পটি  প্রায় ২০০ বছরের পুরনো জনপ্রিয় নিউয়ার সমাজের উপর ভিত্তি করে করা হয়েছে। রাজামতীর জন্ম ইটাম বাহায় তাহা নানীতে, এটি কাঠমান্ডুর কেন্দ্রীয় ঐতিহাসিক এবং পবিত্র অঞ্চল।
পেরকম
পেরকম (Perakam) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পেরকম শহরের জনসংখ্যা হল ১০,৩৫৬ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে পেরকম এর সাক্ষরতার হার বেশি।
সৌদি আরবের ধনীর তালিকা
সৌদি আরবের ধনীদের তালিকা: এটি ফোর্বস ম্যাগাজিন দ্বারা ২০০৮ সালে প্রকাশিত হয়েছিল। এটি সৌদি আরবের সবচেয়ে ধনী ব্যক্তিদের একটি আংশিক তালিকা। অন্যান্য ব্যাপক তালিকা অ্যারাবিয়ান বিজনেস দ্বারা প্রকাশিত হয়।
করিম ঘানি
করিম ঘানি (கரீம் கனி) দক্ষিণ-পূর্ব এশিয়ায় ভারতীয় বংশোদ্ভূত একজন রাজনীতিবিদ ছিলেন। দ্বিতীয় বিশ্বযুদ্ধের আগে, করিম ঘানি বার্মায় ড.বা ম এর অধীনে একজন সংসদ সচিব ছিলেন। দ্বিতীয় বিশ্বযুদ্ধ চলাকালীন ঘানি, মালয়ে, সুভাষচন্দ্র বসুর আজাদ হিন্দ সরকারের রাষ্ট্রমন্ত্রী হন। তিনি মালয়েশিয়ান তামিল দৈনিক মালয়া নানবান এর সম্পাদক, "মুসলিম পাবলিশিং হাউস" এর ম্যানেজার ছিলেন। তিনি ডনের মালয় সংস্করণ সিনারান এর সম্পাদকও ছিলেন। ঘানি মুসলিম লীগের সঙ্গেও জড়িত ছিলেন এবং মালালা মুসলিম মিশনারি সোসাইটি (এএমএমএমএস)এর সভাপতি ছিলেন। তিনি বিভিন্ন অন্যান্য সংস্থার কর্মকর্তাও ছিলেন। দ্বিতীয় বিশ্বযুদ্ধ শেষ হওয়ার পর, দক্ষিণ পূর্ব-এশিয়ান মুসলিম রাজনীতিতে ঘনি জড়িয়ে পড়েন, এর মধ্যে উল্লেখযোগ্য ১৯৫০ সালে সিঙ্গাপুরে মারিয়া হার্টোগ দাঙ্গায় তার জড়িত থাকা।
বার্মা কার্যক্রম
করিম ঘানি বার্মার তামিল ও বার্মিজ পত্রিকার সম্পাদক ছিলেন। তিনি চুলিয়া অ্যাসোসিয়েশনের যুব লীগের সভাপতি ছিলেন এবং ১৯৩২ সালে বার্মার আইনসভা পরিষদে নির্বাচিত হন, ১৯৩৬ সালে যান হাউস অব রিপ্রেজেন্টেটিভসে। ব্রিটিশ গোয়েন্দা রিপোর্টে তার নামটি "অবিলম্বে গ্রেফতার করা দরকার" ব্যক্তিদের তালিকায় অন্তর্ভুক্ত করা হয়েছিল। দ্বিতীয় বিশ্বযুদ্ধের আগে, করিম ঘানি বার্মায় ড.বা ম এর অধীনে একজন সংসদ সচিব ছিলেন।
মালয়ায় কার্যক্রম
দ্বিতীয় বিশ্বযুদ্ধ চলাকালীন ঘানি, মালয়ে, সুভাষচন্দ্র বসুর আজাদ হিন্দ সরকারের রাষ্ট্রমন্ত্রী হন। তিনি মালয়েশিয়ান তামিল দৈনিক মালয়া নানবান এর সম্পাদক, "মুসলিম পাবলিশিং হাউস" এর ম্যানেজার ছিলেন। তিনি ডনের মালয় সংস্করণ সিনারান এর সম্পাদকও ছিলেন। ঘানি মুসলিম লীগের সঙ্গেও জড়িত ছিলেন এবং মালালা মুসলিম মিশনারি সোসাইটি (এএমএমএমএস)এর সভাপতি ছিলেন। তিনি বিভিন্ন অন্যান্য সংস্থার কর্মকর্তাও ছিলেন। দ্বিতীয় বিশ্বযুদ্ধ শেষ হওয়ার পর, দক্ষিণ পূর্ব-এশিয়ান মুসলিম রাজনীতিতে ঘানি জড়িয়ে পড়েন, এর মধ্যে উল্লেখযোগ্য ১৯৫০ সালে সিঙ্গাপুরে মারিয়া হার্টোগ দাঙ্গায় তার জড়িত থাকা।
মারিয়া হার্টোগ দাঙ্গা
মারিয়া হার্টোগ দাঙ্গা বা নাটরা দাঙ্গা সিঙ্গাপুরে ১১ই ডিসেম্বর ১৯৫০ সালে শুরু হয়েছিল। আদালতের নির্দেশে ১৩ বছর বয়সী মারিয়া হার্টোগ (বার্থা হার্টোগ) এর হেফাজত তার জন্মদাতা ওলন্দাজ ক্যাথলিক বাবা-মাকে দেওয়ার পর এই দাঙ্গা শুরু হয়। এর আগে শিশুটি আমিনা বিনতে মোহামেদ নামক একজন মুসলিমের কাছে বড় হচ্ছিল এবং তাকেই মা বলে জানত। দাঙ্গা ১৩ই ডিসেম্বর দুপুর পর্যন্ত চলে, ১৮ জন মারা যান, ১৭৩ জন আহত হন এবং এবং অনেক সম্পত্তির ক্ষয়ক্ষতি হয় – এটি ছিল সিঙ্গাপুরের সবচেয়ে খারাপ ঘটনাগুলির মধ্যে একটি। আগস্ট ১৯৫০ সালে আদালতের সিদ্ধান্ত এবং হেফাজতের জন্য আইনি যুদ্ধের বিস্তৃত সংবাদ প্রচারের ফলে মালয়েশিয়া ও দক্ষিণ-পূর্ব এশিয়ার মুসলিম জনসংখ্যার মধ্যে ব্যাপক অসন্তোষ দেখা দিয়েছিল। তারা মারিয়াকে, মুসলিম বিশ্বাসের অনুসারী বিশ্বাস করতেন এবং সংবাদপত্রগুলি মারিয়াকে ক্রিশ্চিয়ান হিসাবে চিহ্নিত করায় প্রতিবাদ জানাতে এসেছিলেন। নাদরা অ্যাকশন কমিটি নামক একটি সংগঠনকে, করিম ঘানি, আনুষ্ঠানিকভাবে নেতৃত্ব প্রদান করেন। এই চরম সংগঠনটি তাদের ডন (পাকিস্তানে প্রকাশিত ইংরেজি কাগজ ডন নয়) সংবাদপত্রের কপি বিনামূল্যে বিতরণের মাধ্যমে স্থানীয় মুসলমানদের সমর্থন জানায়। ৮ই ডিসেম্বর সুলতান মসজিদে করিম ঘানিও খোলা বক্তব্য রাখেন, যেখানে তিনি বলেন জিহাদই হল একমাত্র উপায়। ঘানির বক্তব্যে ১১ই ডিসেম্বর দাঙ্গা ও সহিংসতা ছড়িয়ে পড়ে এবং ১৩ তারিখ পর্যন্ত চলে। মোট ১৮ জনের মৃত্যু হয়, এঁদের মধ্যে ৭জন ইউরোপীয় বা ইউরেশীয় ছিলেন, ছিলেন দুই পুলিশ কর্মকর্তা, এবং নয়জন দাঙ্গাকারী যাদের পুলিশ বা মিলিটারির গুলিতে মৃত্যু হয়। ১৭৩ জন আহত হন, তাদের মধ্যে অনেকের আঘাত গুরুতর ছিল, ১১৯টি যানবাহন ক্ষতিগ্রস্ত হয়, এবং অন্তত দুটি ভবনে আগুন ধরিয়ে দেওয়া হয়। পরবর্তীতে দুই সপ্তাহের জন্য কারফিউ লাগানো হয়েছিল, এবং সম্পূর্ণ আইন-শৃঙ্খলা ফিরে আসতে অনেক সময় লেগেছিল।
বীরতারা ইউনিয়ন, শ্রীনগর
বীরতারা ইউনিয়ন বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন।
করিম ঘানি
মারিয়া হার্টোগ দাঙ্গা
দাঙ্গার পর পুলিশ একটি বিশেষ তদন্ত সংস্থা গঠন করে যারা ৭৭৮ জনকে আটক করেছিল, এদের মধ্যে করিম ঘনিও ছিলেন। নাদরা অ্যাকশন কমিটির কয়েকজন সদস্যসহ তাকে গ্রেফতার করা হয় এবং সেন্ট জনস আইল্যান্ডের আটক শিবিরে, জরুরী নিয়ন্ত্রণ ২০এর অধীনে, দাঙ্গায় অংশগ্রহণের কারণে ১৫ মাসের জন্য আটকে রাখা হয়। পরে দুর্বল স্বাস্থ্যের কারণে তাকে মুক্তি দেওয়া হয়। মারিয়ার প্রতিনিধিত্ব করেছিলেন সিঙ্গাপুরের বিশিষ্ট আইনজীবী ডেভিড মার্শাল, যিনি পরে বলেছেন, "যদি এই মামলা অন্য কোন পরিস্থিতিতে শোনা হত, এর রায় অন্যরকম হত"। তিনি ব্রিটিশদের শেষ উল্লাসের উল্লেখ করেছিলেন, যাঁরা দুর্বল মালয় মুসলিম মানুষদের উপদেশ দিয়ে তাদের খ্রিস্টান গর্ব উদ্ধার করতে চেয়েছিলেন।
বীরতারা ইউনিয়ন, শ্রীনগর
ভৌগোলিক উপাত্ত
বীরতারা ইউনিয়নের মোট আয়তন ২১৬৮ একর। ইউনিয়নের মোট গ্রাম ১০টি এবং মৌজা ৮টি।
করিম ঘানি
মারিয়া হার্টোগ দাঙ্গা
দাঙ্গার ফলে বহু মানুষের মৃত্যু হয় এবং যে মুসলিমরা দাঙ্গাকারীদের দমন করতে গিয়েছিলেন, তাদের অভিযুক্ত করা হয়। এদের মধ্যে অনেক তামিল মুসলিম নেতাকে ফাঁসির দায়ে দণ্ডিত করা হয়েছিল। নতুন স্বাধীন মালয়ে এই তামিল মুসলিম ব্যবসায়ীরা ছিল ইসলামিক প্রতিমুর্তি।
বীরতারা ইউনিয়ন, শ্রীনগর
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বীরতারা ইউনিয়নের মোট জনসংখ্যা ১০,৭৬২ জন। এদের মধ্যে ৫,৪০৫ জন পুরূষ এবং ৫,৩৫৭ জন মহিলা।
করিম ঘানি
মারিয়া হার্টোগ দাঙ্গা
সমস্ত অভিযুক্তকে মুক্তি দেওয়া হয়, কিন্তু মালয়ান সম্প্রদায়ের মধ্যে ঘানির সম্মান ও সক্রিয়তা দেখে ব্রিটিশরা ভয় পেয়ে গিয়েছিল, এবং চেয়েছিল তাকে ঔপনিবেশিক অঞ্চলের বাইরে পাঠাতে। বশির মল্লাল পাকিস্তানে তার কয়েকজন সহযোগীর সঙ্গে যোগাযোগ করেন। এর পর বিশ্ব মুসলিম কংগ্রেসের মহাসচিব ইনামুল্লাহ খান, আনুষ্ঠানিকভাবে তাকে করাচিতে আমন্ত্রণ জানালেন। তিনি করাচির একজন প্রকাশক হিসেবে তার কর্মজীবন পুনরায় শুরু করেন। তার সক্রিয়তা নেবার মত বেশি লোক সেই সময় সেই নতুন দেশে ছিলনা। তিনি ব্রিটিশ এবং তাদের নীতির সমালোচনা অব্যাহত রাখেন। বলা হয় এর কিছুদিনের মধ্যেই তিনি পাকিস্তানে মারা যান। সঠিক তারিখ জানা যায়নি, কিন্তু হাজী মঈদেনের মতে তিনি ১৯৫২ থেকে ১৯৬০ সালের  মধ্যেই মারা গেছেন।
বীরতারা ইউনিয়ন, শ্রীনগর
অবস্থান
রাজধানী ঢাকার ২৫ কিলোমিটার দক্ষিণে বিক্রমপুরের শ্রীনগর থানার সর্ব পূর্বদিকে অবস্থিত বীরতারা ইউনিয়ন।
শিক্ষা
ইউনিয়নের শিক্ষার হার ৪৬.০৮%
যৌন প্রজনন
যৌন প্রজনন (Sexual reproduction) হল বিবর্তনগতভাবে উন্নত প্রাণী এবং উদ্ভিদের প্রজনন পদ্ধতি । কিছু মনেরা, প্রোটিস্টা এবং ছত্রাকও অযৌন জননের পাশাপাশি এই পদ্ধতিতে প্রজনন ক্রিয়া সম্পন্ন করে। যৌন প্রজননকারী জীবগণ দুটি আলাদা যৌনতা বা লিঙ্গবিশিষ্ট হয়। যথাঃ স্ত্রী ও পুরুষ। তবে কিছু উভলিঙ্গী (hermaphrodite) জীবদের একই দেহে স্ত্রী এবং পুরুষ গ্যামেট তৈরি হয়। যেমনঃ কুমড়ো গাছ। স্ত্রীর ডিম্ব বা ডিম্বাণু পুরুষের শুক্রকীট বা শুক্রাণু দ্বারা নিষিক্ত হয়ে স্বতন্ত্র নবজাতকের জন্ম হয়। এই প্রক্রিয়াটি বেশ কিছু ধাপে সম্পন্ন হয়।
সৌদি আরবের ক্রীড়া ভেন্যুর তালিকা
সৌদি আরবের ক্রীড়া ভেন্যুর একটি তালিকা:
হিন্দুধর্মে ঈশ্বর
হিন্দুধর্মে ঈশ্বরের ধারণা ঐতিহ্যের মধ্যে পরিবর্তিত হয়।  হিন্দুধর্মে বিস্তৃত বিশ্বাসের বিস্তৃতি রয়েছে যেমন সর্বোচ্চঈশ্বরবাদ, একেশ্বরবাদ, বহুঈশ্বরবাদ,  সর্বেদেবতাবাদ, সর্বেশ্বরবাদ, অজ্ঞেয়বাদ, অদ্বৈতবাদ,  সর্বজনীনতাবাদ, নাস্তিক্যবাদ ও অঈশ্বরবাদ।
ভগবদ্গীতায় আস্তিক্যবাদ বা ঈশ্বরবাদের উল্লেখ পাওয়া যায়। প্রাথমিক দেবতার প্রতি আবেগপূর্ণ বা প্রেমময় ভক্তি যেমন বিষ্ণুর অবতার (উদাহরণস্বরূপ কৃষ্ণ), শিব এবং দেবী (যেমনটি প্রাথমিক মধ্যযুগীয় সময়ে আবির্ভূত হয়েছিল), এখন ভক্তি আন্দোলন নামে পরিচিত।
সমসাময়িক হিন্দুধর্মকে চারটি প্রধান ঐতিহ্যের মধ্যে শ্রেণীবদ্ধ করা যেতে পারে: বৈষ্ণবাদ, শৈববাদ,  শাক্তবাদ ও স্মার্তবাদ। বৈষ্ণব, শৈব ও শাক্তধর্ম বিষ্ণু, শিব ও দেবীকে যথাক্রমে সর্বোচ্চ হিসেবে পূজা করে, অথবা সমস্ত হিন্দু দেবতাকে নিরাকার পরম বাস্তবতা বা ব্রহ্মের দিক হিসাবে বিবেচনা করে। অন্যান্য ক্ষুদ্র সম্প্রদায় যেমন গণপত্য ও সৌর সম্প্রদায় গণেশ ও  সূর্য কে সর্বোচ্চ রূপে গুরুত্ব আরোপ করে।
অদ্বৈত বেদান্তের অনুসরণকারী হিন্দুরা আত্মাকে বিষ্ণু বা শিব বা দেবীর মতোই মনে করে, অথবা বিকল্পভাবে শাশ্বত আধিভৌতিক পরম-এর অনুরূপ, যাকে হিন্দুধর্মে ব্রহ্ম বলা হয়।     হিন্দু দর্শনের বেদান্ত দর্শনে অদ্বৈত বা অদ্বৈতবাদের এই ধরনের দার্শনিক ব্যবস্থা, বিশেষ করে উপনিষদে উল্লেখ করা এবং ৮ম শতাব্দীতে আদি শঙ্কর দ্বারা জনপ্রিয় করা হিন্দুধর্মের উপর প্রভাব বিস্তার করেছে।
দ্বৈত বেদান্তের অনুসরণকারী হিন্দুরা মনে করেন যে স্বতন্ত্র আত্মা, যাকে জীবাত্মা বলা হয়, এবং হিন্দুধর্মে শাশ্বত আধিভৌতিক পরব্রহ্ম নামে পরিচিত, স্বাধীন বাস্তবতা হিসেবে বিদ্যমান এবং এগুলি স্বতন্ত্র। দ্বৈত বা দ্বৈতবাদের এই ধরনের দার্শনিক ব্যবস্থা যেমনটি হিন্দু দর্শনের বেদান্ত দর্শনে গড়ে উঠেছিল, বিশেষ করে যেমন বেদে উল্লেখ করা হয়েছে এবং ১৩শ শতাব্দীতে মধবাচার্য এর দ্বারা জনপ্রিয় হয়ে উঠেছে তা হিন্দুধর্মের উপর প্রভাবশালী হয়েছে। বিশেষ করে মাধবের দর্শনের প্রভাব বাংলার বৈষ্ণবধর্মের চৈতন্য দর্শনের উপর সর্বাধিক বিশিষ্ট এবং উচ্চারিত হয়েছে। মাধব বলেন যে শুরুতে শুধুমাত্র একজন ঈশ্বর ছিলেন এবং তিনি ছিলেন  নারায়ণ বা বিষ্ণু এবং ব্রহ্মা বা শিবের মতো  অন্য হিন্দু দেবতাদের সমানভাবে সর্বোচ্চ হতে পারে এমন কোনো দাবি তিনি মেনে নিতে অস্বীকার করেন।
সর্বোচ্চঈশ্বরবাদ, এককঈশ্বরবাদ, এবং সমতাবাদ
বৈদিক ধর্মের ধর্মতত্ত্ব বর্ণনায় ম্যাক্স মুলারের মতো পণ্ডিতদের দ্বারা সর্বোচ্চঈশ্বরবাদ এর জন্য ইংরেজি প্রতিশব্দ Henotheism ব্যবহৃত হয়েছিল। মুলার উল্লেখ করেন যে, হিন্দুধর্মের প্রাচীনতম ধর্মগ্রন্থ ঋগ্বেদের স্তোত্রে অনেক দেবদেবীর উল্লেখ আছে, কিন্তু পর্যায়ক্রমে তাদের "এক চূড়ান্ত, সর্বোচ্চ ঈশ্বর" (কিছু বিশ্বাসে সচ্চিদানন্দ), বিকল্পভাবে "সর্বোচ্চ দেবী" হিসেবে প্রশংসা করে,  এইভাবে দেবতাদের সারমর্ম ছিল একক (একম্), এবং দেবতারা ঐশ্বরিক (ঈশ্বর) একই ধারণার বহুত্ববাদী প্রকাশ ছাড়া আর কিছুই নয়।